เกณฑ์เรียกคืนคลื่นผ่านฉลุย กสทช.ขอเวลาทำงาน 270 วัน
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เผยว่า ที่ประชุมบอร์ด กสทช.มีมติเห็นชอบประกาศ กสทช.เรื่อง หลักเกณฑ์ วิธีการ และเงื่อนไขการเรียกคืนคลื่นความถี่ที่ไม่ได้ใช้ประโยชน์ หรือใช้ประโยชน์ไม่คุ้มค่า หรือนำมาใช้ประโยชน์ให้คุ้มค่าขึ้น หลังจากนี้ก็จะนำไปประกาศในราชกิจจานุเบกษาเพื่อให้มีผลบังคับใช้ต่อไป และจะมีการตั้งคณะอนุกรรมการเรียกคืนคลื่นเพื่อประเมินมูลค่าคลื่น การจ่ายเงินชดเชย จำนวนคลื่นที่จะเรียกคืน และอื่นๆโดยจะใช้เวลาทำงานไม่เกิน 270 วัน,สำหรับคลื่นความถี่ที่มีจะเรียกคืนเป็นคลื่นแรก คือ คลื่น 2600 เมกะเฮิรตซ์ ปัจจุบัน บริษัท อสมท จำกัด (มหาชน) ถือครอง 190 เมกะเฮิรตซ์ ซึ่งมีการใช้งานไม่คุ้มค่า และทาง อสมท เคยทำหนังสือถึง กสทช.เพื่อขอคืน และขอรับเงินชดเชยจากการคืนคลื่นด้วย ซึ่งคณะอนุกรรมการฯ ต้องประเมินมูลค่าคลื่นทั้งหมด แล้วนำเสนอ อสมท หาก อสมท พอใจ ไม่ยื่นอุทธรณ์ ระยะเวลาการคืนคลื่นอาจเร็วกกว่า 270 วัน หรือใช้เวลาไม่เกิน 150 วัน ส่วนคลื่นที่จะเรียกคืนถัดไปคือคลื่น 3400 เมกะเฮิรตซ์ จำนวน 200 เมกะเฮิรตซ์ ปัจจุบันถือครองโดย บริษัท ไทยคม จำกัด (มหาชน) คลื่น 1500 เมกะเฮิรตซ์ ถือครองโดยบริษัท ทีโอที จำกัด (มหาชน) นอกจากนี้ ยังเห็นชอบตั้งคณะอนุกรรมการเตรียมการเรียกคืนคลื่น 700 เมกะเฮิรตซ์ โดยจะใช้เวลาในการศึกษาราว 2 เดือน.
ที่ประชุมบอร์ด กสทช.มีมติเห็นชอบประกาศ กสทช.เรื่อง หลักเกณฑ์ วิธีการ และเงื่อนไขการเรียกคืนคลื่นความถี่ที่ไม่ได้ใช้ประโยชน์  
กสทช.,เรียกคืนคลื่นความถี่,คลื่นความถี่,เรียกคืน,ฐากร ตัณฑสิทธิ์,ข่าวทั่วไป